Prečišćeni tekst Odluke o regulaciji saobraćaja na teritoriji Opštine Nikšić obuhvata sljedeće propise:
1. Odluka o regulaciji saobraćaja na teritoriji Opštine Nikšić ("Službeni list Crne Gore - opštinski propisi", br. 024/15 od 10.07.2015),
2. Odluka o izmjeni i dopuni Odluke o regulaciji saobraćaja na teritoriji Opštine Nikšić ("Službeni list Crne Gore - opštinski propisi", br. 022/16 od 18.05.2016),
3. Odluka o izmjenama i dopunama Odluke o regulaciji saobraćaja na teritoriji opštine Nikšić ("Službeni list Crne Gore - opštinski propisi", br. 045/17 od 27.10.2017),
4. Odluka o izmjenama i dopunama Odluke o regulaciji saobraćaja na teritoriji opštine Nikšić ("Službeni list Crne Gore - opštinski propisi", br. 045/19 od 18.11.2019),
5. Odluka o izmjeni Odluke o regulaciji saobraćaja na teritoriji Opštine Nikšić ("Službeni list Crne Gore - opštinski propisi", br. 013/22 od 31.03.2022), u kojima je naznačen njihov dan stupanja na snagu.
ODLUKA
o regulaciji saobraćaja na teritoriji Opštine Nikšić
("Službeni list Crne Gore - opštinski propisi", br. 024/15 od 10.07.2015, 022/16 od 18.05.2016, 045/17 od 27.10.2017, 045/19 od 18.11.2019, 013/22 od 31.03.2022)
I OPŠTA ODREDBA
Član 1
Ovom odlukom reguliše se saobraćaj na teritoriji opštine Nikšić, tako što se određuju: putevi sa pravom prvenstva prolaza; putevi sa jednosmjernim i dvosmjernim saobraćajem; postavljanje horizontalne, vertikalne i svjetlosne signalizacije; ograničenje brzine kretanja vozila; prostori za kretanje pješaka, bicikala, turističkog voza, zaprežnih vozila i prostor za gonjenje i vođenje životinja; prostori za parkiranje vozila, zabrane parkiranja i mjesta ograničenog parkiranja; zone smirenog saobraćaja; postavljanje i održavanje zaštitnih ograda za pješake na opasnim mjestima; pješačke zone, bezbjedni pravci za kretanje učesnika i posebne tehničke mjere za bezbjednost pješaka u blizini obrazovanih, zdrastvenih i drugih ustanova, igrališta i drugih sličnih objekata; uklanjanje dotrajalih i napuštenih vozila; kontrola parkiranja vozila na mjestima na kojima je parkiranje vremenski ograničeno; uslovi kretanja vozila za snabdijevanje u zonama smirenog saobraćaja i pješačkim zonama.
II PUTEVI SA PRAVOM PRVENSTVA PROLAZA
Član 2
Vozila koja saobraćaju ulicama: Ivana Milutinovića; Vuka Karadžića; Podgoričkim putem; 13.Jul; Vuka Mićunovića; Partizanskim putem; Hercegovačkim putem i Nikšićkih pilota imaju pravo prvenstva u odnosu na vozila koja dolaze iz svih bočnih ulica.
Vozila koja saobraćaju ulicama: Narodne omladine; II dalmatinske brigade; Dr Nika Miljanića, Nikole Tesle, Narodnih heroja, V proleterske brigade, Vučedolskom; Gojka Garčevića, Novice Cerovića i Karađorđevom imaju pravo prvenstva prolaza u odnosu na vozila koja dolaze iz svih bočnih ulica, izuzev u odnosu na vozila koja se kreću ulicama navedenim u stavu 1 ovog člana.
Vozila koja saobraćaju ulicama: Baja Pivljanina, Njegoševom, Serdara Šćepana, VI crnogorske brigade, Ratka Vujovića - Čoče, Mojkovačkih ratnika, Jovana Kovačevića, Rifata Burdževića, Danila Bojovića, Jovana Cvijića, Đura Salaja, Vardarska, Stojana Kovačevića, Ul. 84, Voja Samardžića, Milovana Pekovića, Trebješkom i Janka Vukotića imaju pravo prvenstva prolaza u odnosu na vozila koja dolaze iz svih bočnih ulica, izuzev u odnosu na vozila koja se kreću ulicama navedenim u stavu 1 i 2 ovog člana.
Vozila koja saobraćaju ulicama: Radoja Dakića, Milice Vučinić, Krsta Kostića, Voja Deretića, 18. septembra, Bistričkom, Glibavačkom, Kočanskom, Gračaničkom, Trgovačkom, Straševskom i Straševinskom imaju pravo prvenstva prolaza u odnosu na vozila koja dolaze iz svih bočnih ulica, izuzev u odnosu na vozila koja se kreću ulicama navedenim u stavu 1, 2 i 3 ovog člana.
Vozila koja saobraćaju ulicama: Beogradskom, Pavla Kovačevića, Baja Raičevića, Jakova Ostojića, Borislava Pekića, Ilije MIlovića, Dragovolučkom, Obalom Bistrice, Put pored Bistrice, Rubeža (skretanje sa U1.V. Karadžića) - rampa Boksita, Krupačkom, Jezerskim putem, Školskom, Rudarskom, Stubičkom, Željezničkom, Budoškom, Obreškom i Gudeljskom imaju pravo prvenstva prolaza u odnosu na vozila koja dolaze iz svih bočnih ulica, izuzev u odnosu na vozila koja se kreću ulicama navedenim u stavu 1, 2 , 3 i 4 ovog člana.
Vozila koja saobraćaju ulicama : Braće Vušović, Relejskom, Tovićkom, Jezerskom, Šavničkom i putevima: Most na Gračanici -Ozrinići-Bršno; Rubeža - Miolje Polje-Morakovo, Most Brezovik- Zavrh - Miločani-Vir, Brod -Rastovac- Proplanci, Nula - Rastovac, Maočici-Velimlje-Crni Kuk-Crkvice, Podbožur- Jasen-Osječenica, Petrovići-Klenak-Velimlje, Kuside-Trepča, Rubeža-Krnovo (granica opštine Šavnik), imaju pravo prvenstva prolaza u odnosu na vozila koja dolaze iz svih bočnih ulica, izuzev u odnosu na vozila koja se kreću ulicama navedenim u stavu 1, 2, 3, 4 i 5 ovog člana.
Član 3
Raskrsnice sa kružnim tokom saobraćaja su:
   - Trg Save Kovačevića;
   - Trg Šaka Petrovića;
   - raskrsnica ulica: Vuka Mićunovića, Partizanski put i Hercegovački put;
   - raskrsnica ulica: 13. jul, Podgorički put i Trebješka;
   - raskrsnica ulica: 13. jul, pristupne Ulice tržnog centra HD "Laković" i pristupne Ulice benzinske stanice "Z- PETROL".
Uključivanje u kružni tok saobraćaja vrši se po pravu prvenstva vozila koja se nalaze u kružnom toku saobraćaja.
III PUTEVI SA JEDNOSMJERNIM I DVOSMJERNIM SAOBRAĆAJEM
Član 4
Ulice sa jednosmjernim saobraćajem su:
   - Njegoševa, od Trga Save Kovačevića do Ul. Dr Josipa Sladea;
   - Dr Josipa Sladea, od Ul. Njegoševe do Ul. Vuka Mićunovića;
   - Lazara Sočice, od Ul. Njegoševe do Ul. Ivana Milutinovića;
   - Manastirska, od Ul. Ivana Milutinovića do Trga slobode;
   - Novice Cerovića, od Trga slobode do Ul. Vuka Karadžića;
   - Karađorđeva, od Ul. Vuka Mićunovića do Trga slobode;
   - Novaka Ramova, od Trga slobode do Ul. Vuka Mićunovića;
   - Vardarska, od Ul.Narodnih Heroja do Ul.Karađorđeve;
   - Marka Miljanova, od Ul.Ivana Milutinović do Trga Šaka Petrovića;
   - Đura Salaja, od Ul. Vučedolske do Ul.Ivana Milutinovića;
   - Serdara Jola Piletića, od Ul.Nikole Tesle do Ul.Kosovske;
   - Ulica na istočnoj strani Trga slobode, od Ul-Manastirske do Ul.Novice Cerovića;
   - Ulica na zapadnoj strani Trga slobode, od Ul.Karađorđeva do Ul.Novaka Ramova;
   - Ulica na južnoj strani Trga slobode, od Ul. Manastirske do Ul. Novaka Ramova;
   - Ulica na sjevernoj strani Trga slobode, od Ul. Karađorđeve do Ul. Novice Cerovića.
Na ulicama koje nijesu navedene u stavu 1 ovog člana odvija se dvosmjerni saobraćaj.
Član 5
Ulica koja povezuje parking kod Doma zdravlja (između Prve banke i Doma zdravlja) sa parkingom u Ul. Dr Nika Miljanića (iza Doma zdravlja) je zatvorena za saobraćaj na mjestu ukrštanja sa parkingom (iza Doma zdravlja) i ima status slijepe ulice.
Ul. Serdara Jola Piletića na mjestu ukrštanja sa Ul. Petra Lubarde je zatvorena za saobraćaj i ima status slijepe ulice.
Član 6
Zabranjen je saobraćaj za teretna vozila i skup vozila preko 3.5 t u ulicama:
   - Njegoševoj (od Trga Save Kovačevića do Ul. Dr Josipa Sladea);
   - Njegoševoj (od Ul. Narodnih heroja do Ul.II dalmatinske brigade);
   - Dr Josipa Sladea;
   - Lazara Sočice;
   - Manastirskoj;
   - Novice Cerovića;
   - Karađorđevoj;
   - Novaka Ramova;
   - Vardarskoj;
   - Marka Miljanova;
   - Đura Salaja;
   - Serdara Jola Piletića (od Ul.Nikole Tesle do Ul.Kosovske);
   - Kosovskoj;
   - Ulici na istočnoj strani Trga slobode (od Ul. Manastirske do Ul. Novice Cerovića);
   - Ulici na zapadnoj strani Trga slobode (od Ul. Karađorđeva do Ul. Novaka Ramova);
   - Ulici na južnoj strani Trga slobode (od Ul. Manastirske do Ul. Novaka Ramova);
   - Ulici na sjevernoj strani Trga slobode (od Ul. Karađorđeva do Ul. Novice Cerovića);
   - V proleterske brigade;
   - Narodnih heroja;
   - Danila Bojovića;
   - Jovana Cvijića;
   - Narodnog fronta;
   - Nikole Tesle;
   - Dr Nika Miljanića;
   - Baja Pivljanina;
   - Serdara Šćepana;
   - Radoja Dakića;
   - Skadarskoj;
   - Stojana Kovačevića;
   - Milice Vučinić i
   - Voja Deretića.
Zabranjen je saobraćaj za teretna vozila i skup vozila preko 7.5 t, osim za vozila kojima se vrši snabdijevanje:
   - Putem pored naselja Buda Tomovića od raskrsnice sa Ul. Vuka Karadžića do raskrsnice sa putem koji vodi od rampe Boksita do Željezare;
   - Ulicom ispred područnog odeljenja Osnovne škole "Mileva Lajović Lalatović";
   - Ulicama Ivana Milutinovića i Vuka Karadžića (do raskrsnice sa Ulicom narodne omladine);
   - Ulicom 13. jul od raskrsnice sa Stubičkom ulicom do raskrsnice sa lokalnim putem L-35 Brana Slano-Carev most.
Izuzetno u ulicama navedenim u stavu 1 ovog člana, osim u pješačkim zonama i zonama smirenog saobraćaja, dozvoljen je saobraćaj za teretna vozila najveće dozvoljene mase preko 3,5 t, kojima se vrši snadbijevanje trgovinskih i ugostiteljskih objekata, kao i za potrebe izgradnje, rekonstrukcije, adaptacije i opremanja objekata u vremenu od 06,00-09,00 časova i od 16,00-18,00 časova na osnovu izdatog odobrenja organa lokalne uprave nadležanog za poslove saobraćaja.
Vozila kojima se vrše komunalne usluge mogu saobraćati ulicama navedenim u stavu 1 ovoga člana u periodu od 23,00-06,00 časova.
Vozila za hitne intervencije na infrastrukturnim objektima u obavljanju poslova, mogu saobraćati u ulicama iz stava 1 i 2 ovog člana, bez odobrenja organa lokalne uprave nadležanog za poslove saobraćaja.
Član 7
Zabranjen je saobraćaj za autobuse u ulicama:
   - Njegoševoj (od Trga Save Kovačevića do Ul. Dr Josipa Sladea);
   - Njegoševoj (od Ul. Narodnih heroja do Ul.II dalmatinske brigade);
   - Manastirskoj;
   - Karađorđevoj;
   - Novice Cerovića;
   - Jovana Cvijića;
   - V proleterske brigade;
   - Narodnih Heroja i
   - Serdara Šćepana (od Ul. Nikole Tesle do Ul.V proleterske brigade).
Član 8
Zabranjeno je polukružno okretanje na Ul. 13. jul i Ul. Vuka Mićunovića.
IV POSTAVLJANJE HORIZONTALNE, VERTIKALNE I SVJETLOSNE SIGNALIZACIJE
Član 9
Postavljanje horizontalne, vertikalne i svjetlosne signalizacije vrši se na osnovu ove odluke, Projekta horizontalne, vertikalne i svjetlosne signalizacije, kojim su određene lokacije saobraćajnih znakova, vrsta znakova i oznaka na kolovozu, projekta saobraćajne signalizacije za nove saobraćajnice, odnosno raskrsnice koje se rekonstruišu, kao i na osnovu rješenja organa lokalne uprave nadležnog za poslove saobraćaja na lokacijama gdje su promijenjeni uslovi odvijanja saobraćaja.
Projekat iz stave 1ovog člana može se donositi fazno za pojedina područja Opšine.
Član 10
Pravno lice, odnosno preduzetnik kome su povjereni poslovi održavanja opštinskih puteva, vrši poslove postavljanja i održavanja horizontalne, vertikalne i svjetlosne signalizacije, na osnovu ove odluke, Projekta vertikalne, horizontalne i svjetlosne signalizacije i rješenja organa lokalne uprave nadležnog za poslove saobraćaja.
Član 11
Svjetlosnom signalizacijom (semaforima) reguliše se saobraćaj na raskrsnicama:
   - Ul. Radoja Dakića i Ul. Vuka Mićunovića;
   - Ul. Dr Nika Miljanića i Ul. Vuka Mićunovića;
   - Ul. Dr Nika Miljanića, Ul. Baja Pivljanina i Ul. Skadarske;
   - Ul. Dr Nika Miljanića, Ul. Njegoševe i Ul. Nikole Tesle;
   - Ul. Nikole Tesle i Ul. Serdara Šćepana;
   - Ul. VI crnogorske brigade,Ul. Vuka Karadžića i Ul. Milovana Pekovića;
   - Ul. Vuka Karadžića, Ul. Danila Bojovića i Ul.Voja Deretica;
   - Ul. Narodne omladine i Ul.VI crnogorske brigade;
   - Ul. Narodne omladine i Ul. Serdara Šćepana;
   - Ul. Narodne omladine, Ul. Njegoševe i Ul. II dalmatinske brigade;
   - Ul. II dalmatinske brigade i Ul. Baja Pivljanina i
   - Ul. Nikca od Rovina , Ul. Krsta Kostića i Ulice crnogorskih komita.
V OGRANIČENJE BRZINE KRETANJE VOZILA
Član 12
Na opštinskim i nekategorisanim putevima vozila se ne smiju kretati brzinom većom od 40 km/h.
Izuzetno od stava 1 ovog člana vozila se ne smiju kretati brzinom većom od brzine predviđene Projektom saobraćajne signalizacije.
Na dijelu ulice gdje se postavljaju tehnička sredstva za usporavanje saobraćaja vozila se ne smiju kretati brzinom većom od brzine predviđene Projektom tehničkih sredstava za usporavanje saobraćaja.
Na dijelu ulica gdje je proglašena zona smirenog saobraćaja brzina kretanja ograničava se do 10 km/h .
Na dijelu ulice gdje je proglašena zona škole ograničava se brzina kretanja vozila u naselju do 30 km/h a van naselja do 50 km/h, u vremenu od 6,30 do 20,30 časova.
Na dijelu ulica gdje je proglašena pješačka zona vozila kojima se vrši snabdijevanje i komunalne usluge mogu se kretati brzinom do 10 km/h.
VI PROSTOR ZA KRETANJE PJEŠAKA,BICIKALA, TURISTIČKOG VOZA, ZAPREŽNIH VOZILA I PROSTOR ZA GONJENJE I VOĐENJE ŽIVOTINJA
Član 13
Na putu koji ima trotoar ili drugu površinu namijenjenu za kretanje pješaka, odnosno površinu pored kolovoza pogodnu za kretanje pješaka, pješak je dužan da se kreće tim površinama.
Ako se pješak kreće po kolovozu, mora se kretati što bliže ivici kolovaza na način kojim ne ometa ili ne sprečava saobraćaj vozila.
Član 14
Vozač bicikla dužan je da se kreće biciklističkim stazama i trakama izgrađenim ili obilježenim u skladu sa planskom, odnosno projektnom dokumentacijom, a na prostorima na kojima ne postoje biciklističke staze i trake, u skladu sa Zakonom kojim su uređena pitanja bezbijednosti saobraćaja.
Član 15
Prostor za kretanje turističkog voza, određuje organ lokalne uprave nadležan za poslove saobraćaja u saradnji sa organom lokalne uprave za uređenje prostora i zaštitu životne sredine i Turističkom organizacijom Nikšić.
Član 16
Zabranjen je saobraćaj za zaprežna vozila u ulicama:
13. jul, od raskrsnice sa Ul. Podgorički put do Trga Save Kovačevića; Njegoševoj; Trgu slobode; Vučedolskoj; Đura Salaja; Lazara Sočice; Manastirskoj; Novaka Ramova; Dr Josipa Sladea; Marka Miljanova; Karađorđevoj; Novice Cerovića; Jovana Cvijića; V proleterske brigade; Danila Bojovića; Nikole Tesle; Serdara Šćepana; VI crnogorske brigade; Voja Deretića; Milovana Pekovića; Ivana Milutinovića; Vuka Karadžića; Gojka Garčevića; Stojana Kovačevića; Vuka Mićunovića; Narodnih heroja; Vardarskoj; Dr Nika Miljanića; Baja Pivljanina; Alekse Backovića i Putem uz Trebjesu.
Na ostalim opštinskim i nekategorisanim putevima dozvoljen je saobraćaj zaprežnih vozila.
Član 17
Zabranjeno je gonjenje i vođenje životinja u ulicama:
13. jul, od raskrsnice sa Ul. Podgorički put do Trga Save Kovačevića; Njegoševoj; Trgu slobode; Vučedolskoj; Đura Salaja; Lazara Sočice; Manastirskoj; Novaka Ramova; Dr. Josipa Sladea; Marka Miljanova; Karađorđevoj; Novice Cerovića; Jovana Cvijića; V proleterske brigade; Danila Bojovića; Nikole Tesle; Serdara Šćepana; VI crnogorske brigade; Voja Deretića; Milovana Pekovića; Ivana Milutinovića; Vuka Karadžića; Gojka Garčevića; Stojana Kovačevića; Vuka Mićunovića; Narodnih Heroja; Vardarskoj; Dr. Nika Miljanića, II dalmatinske brigade; Narodne omladine; Baja Pivljanina; Alekse Backovića i Putem uz Trebjesu.
Na ostalim opštinskim i nekategorisanim putevima dozvoljeno je gonjenje i vođenje životinja.
VII PROSTOR ZA PARKIRANJE VOZILA ZABRANE PARKIRANJA I MJESTA OGRANIČENOG PARKIRANJA
Član 18
Parkiranje vozila može se vršiti samo na prostorima koji su za to određeni, izgrađeni i obilježeni odgovarajućom saobraćajnom signalizacijom i na ulicama, u skladu sa Zakonom kojim su uređena pitanja bezbjednosti saobraćaja na putevima.
Za parkiranje putničkih vozila određuju se prostori:
   - parking u Ul. Krsta Kostića (kod Sportskog centra);
   - parking u Ul. Serdara Šćepana;
   - parking u Ul. Staro pazarište;
   - parking kod Doma zdravlja (između Prve banke i Doma zdravlja);
   - parking kod Doma revolucije;
   - parking u Ul. Radoja Dakića (preko puta objekta Tehnopolisa);
   - parking na Trgu Save Kovačevića;
   - parking na Trgu Šaka Petrovića;
   - u Ul. Radoja Dakića sa obje strane;
   - na dijelu Ul. Serdara Šćepana posmatrano iz pravca njenog ukrštanja sa Ul. Nikole Tesle sa obje strane (sa desne strane do ekonomskog prilaza Hotelu, a sa lijeve strane do mjesta ulaska na parking između Robne kuće i zgrade opštine Nikšić);
   - na dijelu Ul. Serdara Šćepana sa obje strane od raskrsnice sa Ul. Kosovskom do raskrsnice sa Ul. Narodne omladine;
   - u Ul. Baja Pivljanina sa obje strane od raskrsnice sa Ul. Dragice Pravice do raskrsnice sa Ul.
II dalmatinske brigade;
   - u Ul. Novaka Ramova sa lijeve strane u smjeru kretanja vozila;
   - u Ul.Novice Cerovića sa lijeve strane u smjeru kretanja vozila;
   - u Ul. Manastirskoj sa lijeve strane u smjeru kretanja vozila;
   - u Ul. Karađorđevoj sa lijeve strane u smjeru kretanja vozila;
   - u Ul. Danila Bojovića sa obje strane;
   - na dijelu Ul. Njegoševe od Stare pošte do raskrsnice sa Ul. Dr Josipa Sladea sa lijeve strane u smjeru kretanja vozila;
   - u Ul. Lazara Sočice sa desne strane u smjeru kretanja vozila posmatrano iz pravca njenog ukrštanja sa Ul. Njegoševom;
   - u Ul. Dr Josipa Sladea sa lijeve strane u smjeru kretanja vozila posmatrano iz pravca njenog ukrštanja sa Ul. Njegoševom;
   - u Ul. Marka Miljanova sa desne strane u smjeru kretanja vozila posmatrano iz Ul. Vuka Karadžića prema Trgu Šaka Petrovića;
   - u Ul. Vardarskoj sa desne strane u smjeru kretanja vozila posmatrano iz pravca Ul.Narodnih heroja prema Ul. Karađorđevoj;
   - u Ulici na istočnoj strani Trga slobode sa lijeve strane u smjeru kretanja vozila posmatrano iz Ul. Manastirske prema Ul. Novice Cerovića;
   - u Ulici na zapadnoj strani Trga slobode sa lijeve strane u smjeru kretanja vozila posmatrano iz Ul. Karađorđeve prema Ul. Novaka Ramova;
   - u Ul. Dr Nika Miljanića na krajnjoj desnoj saobraćajnoj traci od raskrsnice sa Ul. Peka Pavlovića do pješačke ulice između Prve banke i Džamije;
   - u Ul. Nikole Tesle na krajnjoj desnoj saobraćajnoj traci od raskrsnice sa Ul. Staro pazarište do raskrsnice sa Ul. Narodnog fronta;
   - u Ul. Đura Salaja sa lijeve strane u smjeru kratanja posmatrano iz pravca Ul. Vučedolske prema Ul. Ivana Milutinovića;
   - u Ul. Narodne omladine na krajnjoj desnoj saobraćajnoj traci od raskrsnice sa Ul. Ratka Vujovića- Čoče do raskrsnice sa Ul.Vojvode Ilije i
   - u Ul. II dalmatinske brigade na krajnjoj desnoj saobraćajnoj traci od raskrsnice sa Ul. Baja Pivljanina do raskrsnice sa Ul.Njegoševom.
Za parkiranje putničkih vozila kojima se obavlja auto-taksi prevoz određuju se prostori za parkiranje vozila:
Stalna stajališta
   - na parkingu ispred autobuske stanice na Mrkošnici;
   - u Ul. Serdara Šćepana, od ekonomskog prilaza Hotelu do raskrsnice sa Ul. V Proleterske sa desne strane u smjeru kretanja;
   - u Ul. Dr. Nika Miljanića, od ulaza u Bolnicu do raskrsnice sa Ul. Peka Pavlovića sa desne strane u smjeru kretanja;
   - u Ul. VI crnogorske brigade, od raskrsnice sa Ul. Alekse Backovića do prve raskrsnice sa desne strane u pravcu Ul. Nikole Tesle i
   - na parkingu ispred doma u Bogetićima.
Privremena stajališta
Određuju se na osnovu rješenja organa lokalne uprave nadležnog za poslove saobraćaja.
Teretna vozila, skupovi vozila, autobusi i bicikla, mogu se parkirati na prostoru koji određuje organ uprave nadležan za uređenje prostora i zaštitu životne sredine, uz prethodno pribavljenu saglasnost organa nadležnog za poslove saobraćaja.
Prilikom parkiranja vozač je dužan da vozilo parkira na parking mjestu predviđenom za parkiranje te vrste vozila.
Član 19
Zabranjeno je parkiranje vozila na svim ulicama i djelovima ulica koje nijesu određene članom 18 ove odluke.
Izuzetno u ulicama navedenim u stavu 1 ovog člana dozvoljeno je parkiranje vozila, kojima se vrši snabdijevanje trgovinskih i ugostiteljskih objekata, kao i za potrebe izgradnje, rekonstrukcije, adaptacije i opremanja objekata u vremenu od 06,00-09,00 časova i od 16,00-18,00 časova na osnovu izdatog odobrenja organa lokalne uprave nadležanog za poslove saobraćaja.
Član 20
Prostori za parkiranje putničkih vozila na teritoriji opštine Nikšić na kojima se pruža usluga parkiranja uz naknadu, kao i kontrola parkiranja vozila na mjestima na kojima je parkiranje vremenski ograničeno uređuju se posebnim propisom.
VIII ZONE SMIRENOG SAOBRAĆAJA
Član 21
Zona smirenog saobraćaja je obilježeni dio puta, ulice ili dio naselja u kome kolovoz koriste pješaci i vozila, a koju određuje organ lokalne uprave nadležan za poslove saobraćaja.
IX POSTAVLJANJE I ODRŽAVANJE ZAŠTITNIH OGRADA ZA PJEŠAKE NA OPASNIM MJESTIMA
Član 22
Zaštitne ograde za pješake na opasnim mjestima postavljaju se na osnovu rješenja organa lokalne uprave nadležnog za poslove saobraćaja.
O postavljanju i održavanju zaštitnih ograda na opštinskim putevima stara se pravno lice, odnosno preduzetnik kome su povjereni poslovi održavanja opštinskih puteva.
X PJEŠAČKE ZONE, BEZBJEDNI PRAVCI ZA KRETANJE UČESNIKA I POSEBNE TEHNIČKE MJERE ZA BEZBJEDNOST PJEŠAKA U BLIZINI OBRAZOVNIH, ZDRAVSTVENIH I DRUGIH USTANOVA, IGRALIŠTA I DRUGIH SLIČNIH OBJEKATA
Član 23
Pješačka zona je saobraćajna površina namijenjena isključivo za kretanje pješaka, a drugi učesnici u saobraćaju je mogu koristiti samo kad je to dozvoljeno saobraćajnim znakom.
Pješačke zone su:
   - Trg slobode;
   - Ul. Njegoševa, od Trga slobode do raskrsnice sa Ul. Lazara Sočice i Ul. Dr Josipa Sladea;
   - Ul. Njegoševa, od Trga slobode do raskrsnice sa Ul. V proleterske brigade i Ul. Narodnih heroja;
   - Šetna staza od Gimnazije do Ul. VI crnogorske brigade (ulice: IV proleterske brigade, Stanislava - Ćana Koprivice, Petra Lubarde i Alekse Backovića);
   - Put oko Saborne Crkve Sv. Vasilija Ostroškog i
   - Šetališe Vita Nikolića.
Član 24
Pješačke zone u vremenu od 17,00h do 24,00h. su:
   - Ulica na južnoj strani Trga slobode, koja spaja Manastirsku ulicu sa Ul. Novaka Ramova i
   - Ulica na sjevernoj strani Trga slobode, koja spaja Karađorđevu ulicu sa Ul. Novice Cerovića.
Član 25
Tehnička sredstva za usporavanje saobraćaja postavljaju se na opštinskim putevima u blizini obrazovnih, zdravstvenih i drugih ustanova, igrališta i drugih sličnih objekata.
Vrstu i mjesto postavljanja tehničkih sredstva za usporavanje saobraćaja, na opštinskim putevima, utvrđuje organ lokalne uprave nadležan za poslove saobraćaja.
O postavljanju i održavanju tehničkih sredstava za usporavanje saobraćaja na opštinskim putevima stara se pravno lice, odnosno preduzetnik kome su povjereni poslovi održavanja opštinskih puteva.
XI UKLANJANJE DOTRAJALIH I NAPUŠTENIH VOZILA
Član 26
Uklanjanje dotrajalih i napuštenih vozila na teritoriji opštine Nikšić urediće se posebnim propisom.
XII KONTROLA PARKIRANJA VOZILA NA MJESTIMA NA KOJIMA JE PARKIRANJE VREMENSKI OGRANIČENO
Član 27
Kontrola parkiranja vozila na mjestima na kojima je parkiranje vremenski ograničeno propisana je Odlukom o javnim parkiralištima na teritoriji opštine Nikšić.
XIII USLOVI KRETANJA VOZILA ZA SNABDIJEVANJE U ZONAMA SMIRENOG SAOBRAĆAJA I PJEŠAČKIM ZONAMA
Član 28
U zonama smirenog saobraćaja i pješačkim zonama iz člana 21 i 23 ove odluke, organ lokalne uprave nadležan za poslove saobraćaja može odobriti kretanje teretnih vozila za snabdijevanje trgovinskih i ugostiteljskih objekata, kao i za potrebe izgradnje, rekonstrukcije, adaptacije i opremanja objekata, najveće dozvoljene mase do 3,5 t u vremenu od 6,00 do 9,00 časova i od 16,00 do 18,00 časova, brzinom kretanja pješaka, a najviše 10 km/h.
XIV KAZNENE ODREDBE
Član 29
Novčanom kaznom od 150 do 10.000 eura, kazniće se za prekršaj pravno lice kome su povjereni poslovi održavanja opštinskih puteva, ako postupi suprotno odredbama člana 10, člana 22 i člana 25 ove odluke.
Za prekršaj iz stava 1 ovog člana, kazniće se odgovorno lice u pravnom licu u iznosu od 20 eura do 1.000 eura.
Za prekršaj iz stave 1 ovog člana, kazniće se preduzetnik u iznosu od 50 eura do 3.000 eura."
Član 30
Novčanom kaznom od 20 eura do 1.000 eura, kazniće se za prekršaj vozač:
   - koji parkira vozilo na parking mjestu koje nije predviđeno za parkiranje te vrste vozila (člana 18 stav 5).
XV NADZOR
Član 31
Upravni nadzor nad primjenom ove odluke vrši organ lokalne uprave nadležan za poslove saobraćaja.
Inspekcijski nadzor nad sprovođenjem ove odluke vrši komunalni inspektor.
Obezbjeđenje komunalnog reda i komunalni nadzor nad sprovođenjem ove odluke vrši komunalni policajac.
XVI PRELAZNE I ZAVRŠNE ODREDBE
Član 32
Danom stupanja na snagu ove odluke prestaje da važi Odluka o uređenju saobraćaja na teritoriji Opšine Nikšić ("Sl. list RCG - Opštinski propisi", broj 43/06,"Sl. list Crne Gore-Opštinski propisa", br. 24/10, 23/11 i 39/13).
Član 33
Ova odluka stupa na snagu osmog dana od dana objavljivanja u "Službenom listu Crne Gore - Opšinski propisi".